алфа-циперметрин да нарушава функциите на ендокринната система посредством въздействие върху андрогенните функции. Поради това Комисията смята, че няма основание да се приеме, че алфа-циперметрин притежава свойства, нарушаващи функциите на ендокринната система.
 (11)
 Бе установено, че предвидените в член 4 от Регламент (ЕО) No 1107/2009 критерии за одобрение са изпълнени по отношение на един или повече представителни видове употреба на най-малко един продукт за растителна защита, съдържащ активното вещество.
 (12)
 Оценката на риска във връзка с подновяването на одобрението на алфа-циперметрин се основава на ограничен брой представителни видове употреба, които обаче не ограничават видовете употреба, за които продуктите за растителна защита, съдържащи алфа-циперметрин, могат да бъдат разрешени. Поради това е целесъобразно да отпадне единствено ограничението за употреба като инсектицид.
 (13)
 Комисията обаче счита, че алфа-циперметрин е кандидат за замяна в съответствие с член 24 от Регламент (ЕО) No 1107/2009. Някои негови токсикологични референтни стойности са значително по-ниски от тези на повечето одобрени активни вещества в рамките на отделните групи вещества. Поради това алфа-циперметрин отговаря на условието, посочено в точка 4, първо тире от приложение II към Регламент (ЕО) No 1107/2009.
 (14)
 По тази причина е целесъобразно да се поднови одобрението на алфа-циперметрин като кандидат за замяна съгласно член 24 от Регламент (ЕО) No 1107/2009.
 (15)
 В съответствие с член 14, параграф 1 от Регламент (ЕО) No 1107/2009 във връзка с член 6 от същия регламент и предвид съвременните научно-технически познания обаче е необходимо да бъдат включени определени условия. В конкретния случай е целесъобразно да се изиска допълнителна потвърждаваща информация.
 (16)
 Въз основа на наличната научна информация, обобщена в заключението на Органа, Комисията счита, че алфа-циперметрин не притежава свойства, нарушаващи функциите на ендокринната система. За да се повиши доверието в това заключение обаче заявителят следва да представи, в съответствие с точка 2.2, буква б) от приложение II към Регламент (ЕО) No 1107/2009, актуализирана оценка, що се отнася до андрогенните функции, на критериите, установени в точки 3.6.5 и 3.8.2 от приложение II към Регламент (ЕО) No 1107/2009, изменени с Регламент (ЕС) 2018/605 и в съответствие с ръководството за определянето на вещества, нарушаващи функциите на ендокринната система (8).
 (17)
 Поради това Регламент за изпълнение (ЕС) No 540/2011 следва да бъде съответно изменен.
 (18)
 С Регламент за изпълнение (ЕС) 2019/707 на Комисията (9) срокът на одобрението на алфа-циперметрин бе удължен до 31 юли 2020 г., за да се даде възможност процедурата по подновяването да приключи, преди срокът на одобрението да изтече. Като се има предвид обаче, че решение за подновяване на одобрението е взето преди датата, на която изтича удълженият срок, настоящият регламент следва да започне да се прилага на по-ранна от тази дата.
 (19)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Подновяване на одобрението на активното вещество като кандидат за замяна
 Одобрението на активното вещество алфа-циперметрин като кандидат за замяна се подновява съгласно посоченото в приложение I.
 Член 2
 Изменения на Регламент за изпълнение (ЕС) No 540/2011
 Приложението към Регламент за изпълнение (ЕС) No 540/2011 се изменя